નવી દિલ્હીઃ વોટ્સએપના જબરજસ્ત ઉપયોગના કારણે લોકોને ફાયદો થઈ રહ્યો છે પણ કેટલીક એવી ઘટનાઓ બને છે કે જેના કારણે મોટું નુકસાન વેઠવું પડે છે. લોકો દ્વારા WhatsApp પર ખોટી માહિતીઓ ફેલાવવામાં આવતી હોવાના કારણે સ્થિતિ વિકટ બની રહી છે આવામાં ભારતમાં ખોટા મેસેજના કારણે પાછલા કેટલાક દિવસોમાં નિર્દોશ લોકોએ જીવ ગુમાવવો પડ્યો છે. બાળકો ઉઠાવી જવાની ખોટી માહિતીના લીધે દેશમાં સર્જાયેલી સ્થિતિને જોતા સરકારે પગલા ભરીને વોટ્સએપને સૂચન કર્યું હતું જે બાદ વોટ્સએપ દ્વારા આ અંગેના પગલા ભરવાનું શરુ કરવામાં આવ્યું છે.